Kamu bisa jelasin ke aku soal UEFA Euro 1996 dalam bahasa jawa?

Kajawaran bal-balan Éropa UEFA 1996 utawa Euro 96 iku diadani déning Inggris. Pagelaran utawa fèstival bal-balan iki diadani kaping 10 lan sing nganakaké ya iku UEFA. Kajawaran iki dianakaké antara 8 Juni lan 30 Juni 1996. Slogan turnamèn iki ya iku Football Comes Home ("Bal-balan mulih menyang omah"), amarga iki kaping pisan kajawaran bal-balan Éropa dianakaké ing Inggris, papan lairé ulah raga bal-balan utawa sépak bola. Para sutresna bal-balan Inggris wiwit iku kerep ngèling-èling prastawa iki karo seneng sanadyan Inggris dhéwé ora menang. Sing menang ya iku Jerman.

Limawelas tim kudu kwalifikasi dhisik sadurungé bisa mèlu babak pungkasan ing Inggris iki. Inggris dhéwé ora prelu kwalifikasi minangka tuwan omah. Fèstival iki ya iku kaping pisan UEFA ngintroduksi cacahé nagara sing mèlu utawa pesertané dadi 16 sing dienggo nganti saiki. UEFA mutusaké nambah cacahé peserta amarga ing dasawarsa 1980-an lan taun 1992, kanggo nagara-nagara Éropa, luwih gampang kanggo kwalifikasi Piala Donya tinimbang Piala Éropa dhéwé. Ing Piala Donya taun 1982, 1986 lan 1990, 14 saka 24 tim sing mèlu asalé saka Éropa kamangka ing Piala Éropa dhéwé sing mèlu namung 8 tim.

Sanadyan ora kabèh pamainan entèk payu, turnamèn iki duwé panonton ing stadion sing gedhé dhéwé, 1.276.000 jiwa gunggungé mawa 31 tetandhingan.